Ички ишлар ходимлари ўртасида “Энг яхши китобхон” кўрик-танлови ўтказилди » Жиззах вилояти ички ишлар бошқармаси расмий сайти\nЖиззах вилояти ички ишлар бошқармаси » ИИБ хабарлари » Ички ишлар ходимлари ўртасида “Энг яхши китобхон” кўрик-танлови ўтказилди\nЖиззах вилояти ички ишлар бошқармасида ички ишлар органлари ходимлари ўртасида “Энг яхши китобхон” кўрик-танловининг вилоят босқичи бўлиб ўтказилди. “Энг яхши китобхон” кўрик-танлови аввалида республикамиз Президентининг 2017 йил 13 сентябрдаги “Китоб маҳсулотларини нашр этиш ва тарқатиш тизимини ривожлантириш, китоб мутолааси ва китобхонлик маданиятини ошириш ҳамда тарғиб қилиш бўйича комплекс чора-тадбирлар дастури тўғрисида”ги қарорининг мазмун-моҳияти, китобхонликнинг баркамол авлодни шакллантиришдаги ўрни, хусусан, ёшларни ватанпарварлик руҳида тарбиялаш, қадриятларимиз бардавомлигини таъминлаш, аҳолининг интеллектуал салоҳиятини оширишдаги аҳамияти тўғрисида тўхталиб ўтилди. Шунингдек, ички ишлар органлари ходимларининг билим савияси, китобга муҳаббатини юксалтиришга қаратилган тадбирлар тилга олинди. Шундан сўнг беллашишга чоғланган 15 нафар кўрик-танлов қатнашчиларига Ўзбекистон ёшлар иттифоқининг кўкрак нишонлари топширилди. Айтганча, кўрик-танловда республика ички ишлар вазирлиги академиясининг 3-босқич курсантлари ҳам иштирок этишди. Танловнинг биринчи шарти “Сиёсий-маънавий ва маърифий китоблар билимдони” деб номланиб, унда иштирокчиларнинг мамлакатимиз ўтмиши ва бугуни, буюк алломаларимиз ҳаёти, улар қолдирган бой мерос, мустақил Ўзбекистоннинг сиёсий, ижтимоий, иқтисодий тараққиёти ҳамда бугунги жамиятга туғилган таҳдидларга оид илмий ва ҳужжатли асарлардан қанчалик хабардорликлари синовдан ўтказилди.\nЧунончи, Соҳибқирон Темур тузуклари, тасаввуф алломалари, жадидлар тўғрисидаги ва улар битган асарларнинг мазмун-моҳиятини очиб берувчи саволларга жавоблар қидирилди. Бу шарт қайсидир даражада ёшларнинг сиёсий қарашлари, фуқаролик позицияси, юртимиз тарихига қизиқишларини намоён этиш учун омил бўлди, десак муболаға бўлмайди. “Бадиий китоблар билимдони” шартида эса қатнашчилар эътиборига миллий ва чет эл адабиёти дурдоналаридан парчалар ҳавола этилиб, асарнинг номи, мазмун-моҳияти, аҳамияти, муаллифи ҳақида тушунча бериш ҳамда китоб чоп этилган санага ойдинлик киритиш сўралди.\n“Мен севган адиб” шартида иштирокчи ўзбек ва хориж адабиёти вакилини фотосурати орқали таниши, унинг ҳаёти ва ижоди ҳақида маълумот бериши, асарларидан парчалар ўқиши жоиз бўлди. Ана шу шартни муваффақиятли уддаланганлар танловнинг сўнгги босқичига йўлланма олишди.\nЯкуний “Шеърият” шартида кўрик-танлов қатнашчиларининг диққати бир неча сўзлари тушириб қолдирилган шеърларга жалб қилинди. Иштирокчиларга тушириб қолдирилган сўзларни ўрнига қўйиш, асарни таҳлил қилиши, муаллифни аниқлаши, унинг ҳаёти ва ижоди хусусида маълумот бериш топшириғи берилди. Бу шартда шеърлар ўқилди. Хуллас, ёш ички ишлар ходимлари китобга қанчалик ошно эканликларини намоён этдилар. Иштирокчиларнинг билимлари вилоятдаги маънавий-маърифий ҳамда таълим муассасалари вакилларидан шакллантирилган ҳакамлар ҳайъати томонидан 10 баллик тизимда баҳолаб борилди.\nКўрик-танлов якунида ғолибларга китоблар ҳамда эсдалик совғалар топширилди. Айтганча, вилоят ички ишлар бошқармаси ахборот технологиялари, алоқа ва ахборотни ҳимоялаш бўлими мутахассис-муҳандиси, лейтенант Шерзод Бердибоев “Энг яхши китобхон” кўрик-танловининг босқичида ғолиб бўлди. Энди у танловнинг республика босқичида Жиззах вилояти ички ишлар органлари ходимлари шаънини ҳимоя қилади.


«Манчестер Юнайтед» Европанинг энг бадавлат футбол клублари учлигидан тушиб қолди » Onlayn.uz | Super Portal TaS-IX\nwWw.Onlayn.Uz | Super universal Tas-ix Portal !!! » Информация » «Манчестер Юнайтед» Европанинг энг бадавлат футбол клублари учлигидан тушиб қолди\n«Манчестер Юнайтед» энг сердаромад Европа клублари учлигидан тушиб қолди. Бу ҳақда Deloitte команияси томонидан ўтказилган Football Money League йиллик тадқиқотида маълумот берилган. Кучли учликдан Мадриднинг «Реал», Каталониянинг «Барселона» ва Мюнхеннинг «Бавария» жамоалари ўрин олган.\nҚайд этиш жоиз, ўтган йили «МЮ» Европа Чемпионлар лигасида муваффақиятсиз иштирок этиб, нимчорак финалда мусобақа билан хайрлашган эди. Айни вақтда, «Бавария» сўнгги 12 йилда биринчи марта мусобақада ғолиб чиққанди.\n2012/2013 йилги мавсум якунига кўра, «Реал» 519 милилон евро ишлаб топиб, ўз даромадини 6 миллион еврога оширган. Айни вақтда, «Барселона»нинг даромади бир мавсум аввалгиси билан бир хилда қолган (483 миллион евро). Даромадлари кўрсаткичи бўйича энг эътиборга молик ўсишни «Бавария» қайд этган – жамоа бир йил аввалгидан 63 миллион евро кўп – 431 миллион евро ишлаб топган. «МЮ» ҳам даромадларни оширган, бироқ «Бавария»чалик катта кўрсаткич билан эмас (ўтган мавсумдаги 396 миллион ўрнига 424 миллион евро).\nРейтингда, шунингдек, «Ювентус», «Пари Сен-Жермен» ва «Манчестер Сити» ҳам кўтарилган, «Челси», «Милан» ва «Арсенал» эса ўз ўрнини йўқотган. Туркиянинг «Фенербаҳче», Италиянинг «Рома» ва Испаниянинг «Атлетико Мадрид» жамоалари кучли йигирматаликнинг янги аъзоларига айланишган. Жумладан, «Атлетико Мадрид» бор-йўғи 120 миллион евро ишлаб топган бўлиб, бу унинг ҳамшаҳари – рейтингда биринчи бўлиб турган «Реал»нинг натижасидан тўрт баробар кам.\nУмуман олганда, Европанинг энг бой 20 клуби даромадлари ўсиши 8 фоизни ташкил этган, унинг умумий ҳажми 5,4 миллиард еврога тенг. Аксарият клублар тижорий шартномалардан даромад қилган (бунда фақат «Барселона» ва Италия клублари истисно – уларнинг асосий даромад манбаи – ТВ-ҳуқуқларини сотишдир).\nЙигирматаликда энг кўп вакил, ўтган йилдаги каби, Англиядан бўлди – олти жамоа. Италия ва Германиядан тўрттадан жамоа, Испаниядан эса учта жамоа топ-20ликдан ўрин олган. Рейтингдаги икки клуб Туркия шарафини ҳимоя қилса, бир жамоа Францияда тўп суради.\nДата - 26-01-2014, 06:30


Тошкентнинг “Пахтакор” ва Наманганнинг “Навбаҳор” клублари ўртасида кечган қизиқарли баҳсда ҳам мезбонлар худди шу ҳисобда муваффақият қозонди. Энг кутилмаган натижа пойтахтнинг “Бунёдкор” ва Фарғонанинг “Нефтчи” жамоалари ўртасидаги беллашувда қайд этилди. Гап шундаки, фарғоналик футболчилар сафарда тўп сурганларига қарамай, номдор рақибидан уч очкони “тортиб” олишди. Бу мазкур клублар ўртасидаги ўзаро ўйинларда “Нефтчи”нинг илк ғалабаси ҳисобланади. Меҳмонларга муваффақият келтирган ягона голга Рўзимбой Аҳмедов муаллифлик қилди.\nЖиззахнинг “Сўғдиёна” ва Самарқанднинг “Динамо” жамоалари эса ушбу турда XXIV миллий чемпионатдаги биринчи ютуғларини нишонлади. Жиззахлик футболчилар ўз майдонида Муборакнинг “Машъал” клубини 2:1 ҳисобида мағлубиятга учратди. Самарқанд клуби эса “Металлург” (Бекобод)дан кичик ҳисобда устун келди — 1:0.\nТурнинг қолган ўйинларида қайд этилган натижалар билан танишинг: “Андижон” — “Шўртан” (ўузор) 0:0, “Олмалиқ” — “Қизилқум” (Навоий) 2:0, “Қўқон-1912” — “Бухоро” — 2:1.\nЕттинчи турдан сўнг “Насаф” 18 очко тўплаган ҳолда пешқадамлик қилмоқда. Ундан кейинги поғоналарда бораётган “Нефтчи” 17, “Олмалиқ” жамоаси эса 16 очко жамғарган.\nОлий лига жамоалари ўртасида 9 ва 10 май кунлари ўтказиладиган навбатдаги тур ўйинларида қуйидаги жуфтликлар ўзаро баҳслашади: “Нефтчи” — “Динамо”, “Машъал” — “Бухоро”, “Қизилқум” — “Қўқон-1912”, “Навбаҳор” — “Насаф”, “Металлург” — “Пахтакор”, “Сўғдиёна” — “Бунёдкор”, “Локомотив” — “Андижон”, “Шўртан” — “Олмалиқ”.\nМазкур рукндаги бошқа мақолалар: « «Кичик олимпиада»дан Олимпиадага\tСоғлом турмуш тарғиботи »


11.08.2018 18:05 0 2038\nРоссия пойтахти Москва шаҳрида мижозларнинг томоша қилишлари учун типратиканлар кафеси очилди, дея хабар беради «Sabah.com.tr».\nТайм-кафе (антикафе деб ҳам аталади) турига кирувчи ушбу кафеда ейилган таом учун эмас, у ерда ўтказилган вақт учун пул тўланади. Типратиканларни томоша қилиш ва силаб қўйишни истасангиз, кундузи бир дақиқа учун 4 рубль, кечки пайт ҳамда дам олиш кунлари эса 8 рубль тўлаш лозим.\n«Ежеминутка» номини олган бу кафе очилиши билан мижозлар сони ортиб кетди. Унинг номи дақиқаларга боғлиқ бўлиб, шунингдек, «еж» ёки «ёж», яъни типратикан сўзидан ҳам олинган.\nМосква типратикан кафе\nХориж 21/01, 16:18


Ла-лига 21.04.2021 23:00 Бетис 0 - 0 Атлетик Бильбао\nЛа-лига 21.04.2021 23:59 Эльче 1 - 1 Вальядолид\nЛа-лига 21.04.2021 23:59 Алавес 2 - 1 Вильярреал\nАПЛ 22.04.2021 00:15 Астон Вилла 1 - 2 Манчестер Сити\nЛа-лига 22.04.2021 01:00 Кадис 0 - 3 Реал Мадрид\nКиритилган сана: 2020-02-25 23:54\nStadion.uz«Челси» жамоасида тўп сурган энг яхши футболчилардан ташкил топган жамоани эътиборингизга тақдим этади.\nАПЛда қуруқ ўйинлар борасида мутлақ рекорднинг эгаси, Куртуа келгач, жамоани тарк этишга қарор қилди. Қаҳрамонимиз «Челси»даги фаолияти давомида ЕЧЛ,Европа лигаси,АПЛ ва яна 13 та совринни боши узра кўтаришга муваффақ бўлган. Чинакам афсона!\nАспиликуэта кучли футболчи, бироқ у Кларк сингари «Челси» сафида 11 йил тўп сурмаган. «Челси»га катта пуллар келишидан олдин жамоанинг чинакам қаҳрамонларидан бири бўлган Стив ўзининг сўнгги учрашувида (1998-йил) боши узра кубок эгалари кубоги совринини кўтаришга муваффақ бўлган.\n«Челси» сафида энг кўп учрашув ўтказган футболчилар рўйхатида иккинчи ўринда бораётган Террини таркибга қўшмасликка ҳаққимиз йўқ эди. 703 та учрашув, 19 мавсум ва 17 та соврин. Терри «Челси»нинг тирик афсонаси десак, адашмаган бўламиз. Энг қизиғи шундаки, Терри фаолияти давомида Лондон клуби учун 67 та гол киритишга муваффақ бўлган.\nХаррис жуда иқтидорли ва ўз замонининг энг яхши футболчиларидан бўлишига қарамай, «Челси» билан 3 бор АПЛга қайтишни уддалаган фидойилардан бири. Бу нуқтада Десайи ёки Карвальони қўйишимиз мумкин эди, бироқ Рон Харрис «Челси» учун биринчи еврокубокни (1971-йил) ютиб берган сардор сифатида тарихда абадий қолади.\nУшбу рўйхатдаги футболчиларнинг барчасидан иқтидорлироқ деб таъриф берилган Эшли Коул ҳақида узоқ сўзлашга ҳожат йўқ. Коул ўзининг энг “гуллаган” даврларини «Челси» учун берди ва қўлга киритиш мумкин бўлган барча совринларга эга чиқди.\nЖозе уни: “Бош қотирманинг ечими” деб бежиз таъриф бермаган. Клод «Челси» ғалаба қозониши учун майдонда “қон тўкишга” ҳам тайёр бўлган чинакам жангчи эди. Бу нуқтада Канте ҳам пайдо бўлиши мумкин эди, бироқ айнан Клоднинг жамоага келиши «Челси»ни чемпион жамоага айлантирганини унутмаслик лозим.\n«Челси» таркибидаги энг яхши тўпурар ва айни дамдаги жамоа мураббийи. Менимча,буёғига “Ноукоммент”!\n1967-йилдан бери «Челси» ҳар мавсум ўзининг энг яхши футболчисини аниқлаб келмоқда. Шу кунга қадар фақат Эден Азаргина бу совринга 4 бор эга чиққан. Бундан ташқари, Азар “аристократлар” учун 110 та гол киритгани ва 92 та ассистни амалга оширганини ҳам унутмаслик лозим. Ажойиб еттита мавсум ва 100 миллион евро! Жамоа учун бундан ортиқ яна қандай наф келтириш мумкин?\nАбрамович келгунига қадар «Челси»ни машҳур қилишга бел боғлаган Зола бу ишни қайдир маънода уддалаган. Зола лондонликлар сафида АПЛдан бошқа деярли барча мусобақаларда ғолиб чиқибгина қолмай, клубнинг халқаро даражадаги мухлисларининг кўпайишига катта ҳисса қўшган. Энг муҳими шундаки, “мухлислар ёқимтойи” номинацияси бўйича ўтказилган сўровномада Френк Лэмпардни ҳам ортда қолдириб ғолиб чиқди.\nЮқорида ёдга олинган кубок эгалари кубогида ғалаба голини киритган Осгуд бу рўйхатда бўлишга лойиқ. Тўғри, бу нуқтада Темблинг, Диксон ва ҳатто Рой Бентли ҳам бўлиши мумкин эди, бироқ Питер бу рўйхатдаги барчадан кўра кўпроқ гол киритишга(150) муваффақ бўлган.\n20 аср афсоналари бизни кечиринг, бироқ Дрогбани «Челси» рамзий жамоасига киритмасликни 21 аср мухлислари кечиришмайди. Жамоаси учун ҳимояда ҳам тер тўкишдан “орланмайдиган” Дидье «Челси» билан афсоналарга айланиб кетган Мюнхендаги финалдаёқ ўз номини клуб тарихига абадий ёзиб қўйган. Клуб сафида 14 та совринни боши узра кўтарган ҳужумчи кўп гол киритмаган бўлиши мумкин, бироқ жамоанинг янги асрдаги энг муҳим голларини айнан Дрогба рақиб дарвозасига йўллаган!\nАйнан португалиялик мураббий қўл остида «Челси» катта ареналарга қадам қўйди. Айнан “беназир” даврида «Челси»ни барча тан олди, айнан Моур бошчилигидаги таптортмас «Челси» шаклланди.\nҲар қандай топ даражадаги мураббийнинг ўз юлдузли онлари бўлади. Жозе ўзининг қайтиб келмас ғалабали даврларини “аристократлар” учун сарф этди. У «Челси»ни машҳур қилди. «Челси» уни машҳур қилди. Ўзининг биринчи мавсумидаёқ «Челси»ни 50 йиллик танаффусдан сўнг АПЛ чемпионлиги сари етаклаган мураббийни четга суриб ташлаш ноўрин.


13:30 / 10.01.2019 62277 pdf Ўқиш режими + -\nҲадиси шарифда ривоят қилинганки, сафарга чиққан бир одам билмасдан қабр устига капа тикиб олади. Кейин қабр ичидаги инсон Таборак сурасини охиригача қироат қилганини эшитади ва бу Пайғамбаримиз соллаллоҳу алайҳи васалламга зикр қилинганида у зот:\n«У («Мулк» сураси) ман қилувчидир. У нажот берувчидир. Унга қабр азобидан нажот беради», деганлар.\nЭътибор беринг, “Мулк” сураси қабр ичидан эшитилмоқда! Бу қандай сураки, уни ўқиш жонсиз инсонга ҳам насиб этиб турибди! Келинг, бу сураи карима фазилатлари ҳақида келган бошқа ривоятлар билан ҳам танишиб чиқайлик.\nИмом Ҳоким келтирган ривоятда Абдуллоҳ ибн Масъуд розияллоҳу анҳу қуйидагиларни айтадилар:\n«Кишининг қабрига унинг оёқлари томонидан келинади. Шунда уларга:\n«Сизларга бу тарафдан йўл йўқ! У сураи «Мулк»ни қироат қилар эди», дейилади.\nСўнгра унинг кўкраги ёки қорни томонидан келинади. Бас, уларга:\nСўнгра унинг боши томонидан келинади. Бас, уларга:\n«Ким «Таборакаллазии биядиҳил мулк»ни ҳар кеча қироат қилса, Аллоҳ азза ва жалла унинг сабабидан уни қабр азобидан ман қилади. Расулуллоҳ соллаллоҳу алайҳи васалламнинг даврларида уни «Ман қилувчи» деб номлар эдик», дейилган.\nКўриниб турибдики, бу сурани давомли равишда ўқиб боришимиз саодатимизни таъминлар экан. Ҳозиргидек қиш кечаларида ҳам, бошқа фаслларнинг тунларида ҳам “Мулк” сурасини ўқишни доимий одатга айлантиришимиз зарур.\n“Ҳадис ва ҳаёт” китоби асосида тайёрланди\nХожалхон 10:46 / 28.12.2020\nМакола учун жуда катта рахмат. Жуда хам ибратли .Мен хам Мулк сурасини укишни бошладим ва албатта худо хохласа ёд оламан. Сизлардан аллох рози булсинлар. Илм улашаётганларинг учун. Ислом динини гузалликлларини таргиб килганларингиз учун.\nШахзода 22:16 / 03.12.2020\nТаборак менинг куркувларимдан панох экан\nQo'chqorbek 02:05 / 30.11.2020\nТАБОРАК СУРАСИ биз учун Сув ва Ҳаводек зарур экан.\n12:20 / 10.01.2019 2312\n15:35 / 10.01.2019 4149\n2439 17:00 / 23.12.2020\n6624 16:00 / 29.12.2018\n5012 17:17 / 18.12.2020\n44357 11:42 / 05.01.2019


22:39 09 Июл 2020\n11:56 28.05.2019 (Янгиланган 11:57 28.05.2019) Ҳавола олиш\nЎзатом МИФИнинг Тошкентдаги филиалига ҳужжатлар ва имтиҳонлар қачон топиширилишини хабар қилди.\nТОШКЕНТ, 28 май – Sputnik. “Ўзатом” агентлиги “Москва инженерлик-физика институти” (МИФИ) шу йили ёзда Тошкентда очилиши кутилаётган филиалига биринчи абитуриентлардан ҳужжатлар қабул қилиш санасини эълон қилди, деб хабар берди муассаса матбуот хизмати.\nБакалавриатга қабул қуйидаги тўртта йўналиш бўйича амалга оширилади:\nЯдро энергетикаси ва иссиқлик физикаси;\nЯдро физикаси ва технологиялари;\nИссиқлик энергетикаси ва иссиқлик техникаси;\nЭлектр энергетикаси ва электр техникаси.\nҚабул комиссияси ишини 17 июнь куни Мирзо Улуғбек номидаги Ўзбекистон миллий университетининг “Физика факультети” биносида бошлайди. Ҳужжатлар 2 июлга қадар қабул қилинади.\nИмтиҳонлар 3 июлдан 9 июлга қадар физика, математика ва рус тили бўйича ўтказилади. Имтиҳонлар россиялик мутахассислар томонидан ўтказилади. Жавоблар 12 июль куни эълон қилинади.\nЭнг юқори бал тўплаган 100 нафар талаба давлат гранти асосида ўқишга қабул қилиниб, бепул таълим олиш имкониятига эга бўладилар.\n“Таълим жараёни Россия стандартларига асосан олиб борилади. Битирувчиларга Ўзбекистонда амал қиладиган, Россия намунасидаги дипломлар берилади. Барча битирувчилар “Ўзатом” агентлиги томонидан иш билан таъминланади”, - дейилган хабарда.\nЯнада батафсилроқ, маълумот олиш учун абитуриентлар МИФИнинг Ўзбекистондаги филиали сайтигга мурожаат қилишлари мумкин.\nЭслатиб ўтамиз, Москва муҳандислик-физика институти филиали Мирзо Улуғбек посёлкасида, Хуросон 1 кўчасида жойлашган. Филиал 11та энг замонавий лабораториялар, ётоқхона, спорт мажмуаси ҳамда библиотека билан жиҳозланади.


«Галатасарой» бир йилга еврокубоклардан четлаштирилди - Спорт UZ - Скачать музыку бесплатно новинки музыки 2016-2017\nЕвропа футбол иттифоқи (УЕФА) Туркиянинг «Галатасарой» футбол клубини бир йилга еврокубокларда иштирок этишини тақиқлаб қўйди. Voetbal International нашри берган маълумотга кўра, клуб ташкилотнинг молиявий фэйр-плей талабларини бузгани учун шундай қарорга келинган. «Галатасарой» мазкур қарор юзасидан апелляция бериши мумкин. Қайд этиб ўтиш жоизки, «Галатасарой» шундоқ ҳам еврокубоклардан қуруқ қолиши мумкин. Сабаби жамоа ҳозирда Туркия чемпионатида бор-йўғи 5-ўринда бормоқда. - деб хабар бермоқда Stadion.uz нашри.


Рамзан Қодировнинг икки хотини "камида 800 миллион рубллик кўчмас мулкка эгалик қилади"\n26 май 2022, Тошкент вақти: 21:37\nРамзан Қодировнинг расмий рафиқаси Медни (ўртада) Грозний шаҳрининг 200 йиллигига бағишланган тантанали концертда\nЧеченистон раҳбари Рамзан Қодировнинг икки хотини тахминий қиймати камида 800 миллион рубль бўлган кўчмас мулкка эгалик қилади. Ушбу мулкнинг катта қисми декларация қилинмаган ва оиланинг расмий даромадларига мос келмайди. Россияда кўпхотинлилик расман тақиқланган, аммо Чеченистонда бу қоидага риоя қилинмайди. Бу айбловлар «Проект» нашри ҳисоботида янгради.\nНашр маълумотларига кўра, Қодировнинг расмий рафиқаси Меднидан ташқари, яна камида битта хотини бор бўлиб, унинг исми Фотима Хазуевадир. У 2006 йилда 15 ёшида Чеченистонда ўтказилган ягона гўзаллик танловида иккинчи ўринни эгаллаган. Нашрга кўра, бугунги кунда 30 ёшли Хазуева Қодиров маъмуриятида ишлайди ва Москва ҳамда Грознийда ҳашаматли кўчмас мулкка эгалик қилади.\nРосреестр маълумотларига кўра, Хазуева Грознийнинг бой мавзейида саройга эга. Ушбу сарой Грознийнинг энг нуфузли аҳолиси яшайдиган тумандаги энг катта бинодир. Иморат 9 минг квадрат метр участкада жойлашган бўлиб, унда шаҳардаги ягона очиқ бассейн жойлашган. Унинг ёнида Хазуеванинг отаси шарафига номланган масжид қурилган. Хазуеванинг отаси ўлимидан олдин Ростехнадзорнинг Кавказ бошқармаси бошлиғи ўринбосари бўлиб ишлаган.\n«Проект» нашри тўплаган маълумотларга кўра, Хазуева 19 ёшидан бошлаб Москвадаги Шаболовка кўчаси жойлашган қимматбаҳо турар-жой мажмуасида 130 метр квадрат квартирага эгалик қилади. 2013 йилда у айни бинода қарийб 600 квадрат метр майдонга эга бўлган нотурар жойни харид қилган.\nБундан ташқари, шаҳар марказидаги Хамовники туманида 200 метр квадрат майдонга эга квартираси бор. 20 ёшида у Москва ғарбий қисмида жойлашган қўриқхона яқинидаги турар-жой мажмуасида 290 метр квадрат квартирани харид қилган. Ушбу квартира Қодировнинг расмий хотини уйи қаршисида жойлашган.\nХазуева «Мосфильм» яқинидаги осмонўпар бинода автомобиль тўхтаб туриш жойига эга. Айни бинода Меднининг квартираси бор. «Проект» ҳисобларига кўра, Қодировнинг хотинлари номидаги барча аниқланган кўчмас мулкнинг умумий қиймати деярли 800 миллион рублга тенгдир. Медни Қодирова юқорида тилган олинган кўчмас мулкнинг бир қисмига бошқа исм билан эгалик қилади. Айнан шунинг учун бу мулклар оилавий декларацияда кўрсатилмаган. Бундан ташқари, «Проект» нашри тахминларига кўра, иккинчи паспортга эгалик қилиш назарий жиҳатдан Меднига Америка санкцияларини четлаб ўтиш имконини беради.\nҚодировнинг турмуш ўртоқлари унинг маъмуриятида ишлайди ва маошлари билан юқорида тилга олинган кўчмас мулкни сотиб ололмаган бўларди. Чеченистон Россиянинг энг қашшоқ минтақаларидан биридир. Аммо республика раҳбари ва унинг оиласи турмуш тарзи кўпинча расмий даромадлар ва декларацияларга мос келмайди, дея қайд этилди суриштирув ҳисоботида.\n2020 йил июль ойида «Проект» нашри Қодировлар оиласи бойликларининг бир қисми бир неча миллиард долларлик бизнесга эгалик қиладиган ва ўзини бошқа киши қилиб кўрсатадиган шахслар номида эканини аниқлаган эди.


Бегона аёллар билан иш юзасидан мулоқот\n11:38 / 06.09.2017 | Akmal | 3376\nАссалому алайкум! Ман қизиқишим ва тирикчилик мақсадида чет элдан интернет орқали ҳар хил нарсалар буюртмаси билан шуғулланаман. Фаолиятим тақозоси билан ҳар хил кийимлар ва шу билан бирга аёллар кийимлари (ичкилари ҳам бор) ҳам буюртма қиламан. Шундан келиб чиқиб қуйидаги саволларимга жавоб берсангиз хурсанд бўлар эдим. Ман буюртма қиладиган интернет магазинда нарсалар нархлари $ да белгиланади, мамлакатимизда майда долларлар топиш муаммо бўлганлиги сабаб, мижозларнинг пулларидан арзимаган центлар ортиб қолади. Буни қайтиб беришнинг имкони бўлмайди. Ўзим учун хеч қандай фойда ушлаб қолмайман ёки нархларни ошириб ҳам айтмайман. Бу қолаётган майда чақалар ман учун ҳалолми? Бу ҳолда нима қилишимни маслахат берсангизлар. Шу иш туфайли ҳар хил аёллар билан телефон ёки интернет орқали мулоқот қилиб, уларга маълумот беришга тўғри келади. Манда ёмон ният бўлмаса ҳам бундай қилишим тўғрими? Лекин барча мулоқотлар иш юзасидан.\nВа алайкум ассалом! Сўмда қайтариб берасиз. Аёллар кийимларини билан савдо қилишингиз жоиз, лекин бу даражага етишингиз жоиз эмас. Бу учун бирорта яқинларингиздан аёл ишчи олишингиз мумкин. Валлоҳу аълам!\nМаййитни кўрган ғусл қилиш\nНамозни кимгадур аташ\nИнтернет бозоридан нарса олиб келиб бериш\nДоллар ёки сум? Шаръий жоизми?\nДўстим мендан аразлаган\nРибога аралашга бўладими?\nзаргар дуконга тилла буюмини насияга топширадими\nИлтимос маслаҳат беринг\nУстоз кандай йул тутай\nҚўлма қўл олди сотти?\nменга нисбатан Садақа бўлмайдими?


17:40 / 13.07.2017 4520 pdf Ўқиш режими + -\n«Роббимиз, бизга дунёда ҳам яхшилик, охиратда ҳам яхшилик бергин ва бизни олов азобидан сақлагин». (Бақара 201)\nБу дуо мусулмонларнинг дуосидир. Улар Аллоҳ таолодан икки дунёнинг яхшилигини сўрайдилар. Чунки Ислом дини икки дунёнинг ободлигига чақиради. Динсизу худосизларга ўхшаб, фақат бу дунёнинг ҳой-ҳавасини сўрамайдилар. Ёки баъзи тоифаларга ўхшаб, фақат охиратни ўйлаб, бу дунёни эсдан чиқармайдилар.\nБу дуода юксак одоб ҳам ёрқин кўриниб турибди. Сўраладиган нарсани тайин қилиб, номини айтмасдан, умумий қилиб «яхшилик» деб айтилмоқда. «Яхшилик»нинг нималигини Аллоҳ таолонинг Ўзи яхши билади.\nИмом ибн Касир: «Ушбу дуо дунёдаги барча яхшиликларни ўзида жамлаб, ёмонликларни четлатган», – деганлар.\nИбн Мурдавайҳ Абдуллоҳ ибн Аббос розияллоҳу анҳудан ривоят қилган ҳадисда Расулуллоҳ соллаллоҳу алайҳи васаллам:\n«Байтуллоҳнинг бурчагидан ҳар ўтганимда, «Омин» деб турган фариштани кўрдим. Унинг ёнидан ўтсангиз, «Роббана атина фиддуня ҳасанатан ва фил охироти ҳасанатан ва қийна азабаннаар»ни ўқинглар», – деганлар.\nرَبَّنَا لَا تُزِغْ قُلُوبَنَا بَعْدَ إِذْ هَدَيْتَنَا وَهَبْ لَنَا مِن لَّدُنكَ رَحْمَةً إِنَّكَ أَنتَ الْوَهَّابُ رَبَّنَا إِنَّكَ جَامِعُ النَّاسِ لِيَوْمٍ لَّا رَيْبَ فِيهِ إِنَّ اللَّهَ لَا يُخْلِفُ الْمِيعَادَ\n«Роббимиз, бизни ҳидоят қилганингдан сўнг қалбларимизни оғдирмагин ва бизга Ўз ҳузурингдан раҳмат ҳадя этгин. Албатта, Сен Ўзинг кўплаб ҳадя этувчисан». (Оли Имрон, 8)\nИлмда собит бўлган мўмин кишининг ҳоли шу – у ҳидоят нима эканини, унинг қандай улуғ неъматлигини жуда яхши тушунади. Шунинг учун ҳидоятни берган Аллоҳга ёлвориб, қалбини ҳақ йўлига бошловчи ҳидоятдан оғдирмаслигини ўтиниб сўрайди.\nУлар Аллоҳ таолонинг «Ваҳҳоб» – кўплаб ато қилувчи Зот эканини ҳам яхши биладилар ва Унинг Ўзидан раҳмат ато қилишини сўрайдилар:\n«Албатта, Сен Ўзинг кўплаб ҳадя этувчисан».\nКўплаб ҳибалар ато қилувчисан.\nУлар ўз Роббларининг бир кун келиб, барча халойиқни жамлаб, ҳисоб-китоб қилишини ҳам яхши биладилар ва шунинг учун У Зотга бу ҳақда қуйидагича ёлворадилар:\n«Роббимиз, албатта, Сен одамларни ҳақида ҳеч шубҳа йўқ Кунда йиғувчисан. Албатта, Аллоҳ ваъдага хилоф қилмас». (Оли Имрон, 9)\n«Ҳақида ҳеч шубҳа йўқ Кун» – қиёмат кунидир. Аллоҳ таоло ўша кунда барча одамларни жамлаб, сўроқ-саволга тутиб, амалига яраша жазо ёки мукофот беришини ваъда қилган. Мўмин бандалар бу ишнинг албатта бўлишига қаттиқ ишонадилар. Чунки Аллоҳ ваъдасига хилоф қилмайди.\n«Роббим, менинг кўксимни кенг қил. «ТМенинг ишимни осон қил. Тилимдаги тугунни ечгин. Сўзимни англасинлар». (Тоҳо, 2528)\nЧунки Аллоҳ ишини осон қилмаса, инсон ҳеч нарсага эриша олмайди. Инсоннинг ўзига қўйиб берилса, нима ҳам қила олар эди у?! Фақат Аллоҳ таоло ёрдам бериб, ишини осон этган одамгина бирор нарса қила олиши мумкин.\nاللَّهُمَّ إِنِّي أَسْتَخِيرُكَ بِعِلْمِكَ، وَأَسْتَقْدِرُكَ بِقُدْرَتِكَ، وَأَسْأَلُكَ مِنْ فَضْلِكَ الْعَظِيمِ، فَإِنَّكَ تَقْدِرُ وَلَا أَقْدِرُ، وَتَعْلَمُ وَلَا أَعْلَمُ، وَأَنْتَ عَلَّامُ الْغُيُوبِ، اللَّهُمَّ إِنْ كُنْتَ تَعْلَمُ أَنَّ هَذَا الْأَمْرَ خَيْرٌ لِي فِي دِينِي وَمَعَاشِي وَعَاقِبَةِ أَمْرِي - أَوْ قَالَ عَاجِلِ أَمْرِي وَآجِلِهِ - فَاقْدُرْهُ لِي وَيَسِّرْهُ لِي ثُمَّ بَارِكْ لِي فِيهِ، وَإِنْ كُنْتَ تَعْلَمُ أَنَّ هَذَا الْأَمْرَ شَرٌّ لِي فِي دِينِي وَمَعَاشِي وَعَاقِبَةِ أَمْرِي - أَوْ قَالَ فِي عَاجِلِ أَمْرِي وَآجِلِهِ - فَاصْرِفْهُ عَنِّي وَاصْرِفْنِي عَنْهُ، وَاقْدُرْ لِي الْخَيْرَ حَيْثُ كَانَ ثُمَّ أَرْضِنِي.\n«Аллоҳим! Албатта, мен Сендан илминг ила истихора қиламан. Сенинг қудратинг ила қудрат сўрайман. Сенинг улуғ фазлингдан сўрайман. Чунки Сен қодирсан, мен қодир эмасман. Сен билурсан, мен билмасман. Сен ғайбларни ниҳоятда билувчи Зотсан. Аллоҳим! Агар ушбу иш менга динимда, ҳаётимда ва ишимнинг оқибатида (охиратимда) [ёки «ҳозирги ишимдаю келгусида» дедилар] яхши эканини билсанг, уни менга тақдир қилгин, менга осон қилгин, сўнгра уни мен учун баракали қилгин. Агар ушбу иш мен учун динимда, ҳаётимда ва ишимнинг оқибатида (охиратимда) [ёки «ҳозирги ишимдаю келгусида» дедилар] ёмон эканини билсанг, уни мендан буриб юбор, мени ундан буриб юбор. Ва менга қаерда бўлса ҳам яхшиликни тақдир қил. Сўнгра мени унга рози қил». (Бухорий, Абу Довуд, Термизий, Насоий)\n Истихора – «хайр(яхшилик)ни талаб қилиш» деган маънони англатади.\n14:56 / 13.07.2017 1452\nЎлимни орзу қилишдан қайтариш ва Аллоҳга яхши гумонда бўлиш ҳақида\n17:45 / 13.07.2017 3273\nМусулмон одам ҳатто чумолига ҳам озор бермайди\nОдатда бировга зарари тегмайдиган одамларга нисбатан .Чумолига ҳам озор бермайди, иборасини қўллаймиз. Нима учун шундай Бир ўйлаб кўрганмизми Бошқа митти давоми...\n3392 20:43 / 12.05.2017\nЁшлар қачон улғаяди?\nАллоҳга ҳамдлар бўлсинки, юртимизда ёш авлодни қўллабқувватлаш борасида катта ижтимоийсиёсий ҳаракатлар бошланди. Халқимизда иқтидорли, эркин фикрли, давоми...\n3065 16:26 / 05.04.2018\n3190 14:03 / 14.11.2017\n3037 18:39 / 10.06.2017\n16 18:00 / 27 февраль\nАлақ сурасининг тафсири\n120 17:26 / 27 февраль


Борига шукур... - Huquq.uz\n18:30 - 17.03.2021\nҚўшним Мунаввар опага роса раҳмим келади. Эри Ғиёс ака шунақаям қўрс, баджаҳлки, бечорани кўз очиргани қўймайди. Болалари ҳам отасидан қўрқиб, оёқ учида юришади…\nҚайси куни яна тонготар тўполон бўлди. Ғиёс ака кимнидир сўкди, қўлига илашган идиш-товоқни отиб синдирди. Ҳартугул, тонгга яқин тинчиб қолди-ю биз ҳам ҳаловат топдик.\n– Бардошингиз тошданми дейман, опа? – эртасига Мунаввар опани учратганда гап қотдим.\n– Шу пиёниста, танбал эрни нима қиласиз? Бир жойда ишлаб нон топиб келмаса… Сизу болаларингизга кун бермаса…\n– Қўйинг, қўшни, борига шукур, – Мунаввар опа ийманибгина рўмолининг учини лабига босиб оғир тин олди. – Қамоқда шунақа… асабий бўлиб қолган. Эрсизлик қурсин, ўргилай… Бошингда минг бир иғво ўрмалайди. Эринг бўлса, сен ҳақингда ўйлаб роқ гапиришади. Болалар ҳайиқиб турса яхши-да отадан…\nУнинг гапларини маъқуллаб-маъқуллаб хайрлашдим. Кечга бориб яна тўполон бошланди. Бу гал Ғиёс ака қўлига кирган нарсани Мунаввар опага қараб отар, уни турткилаб ҳайдарди:\n– Йўқол, ифлос, сендақа хотиннинг менга кераги йўқ! Шу озгина ароқни қизғондинг-а, мендан яширдинг-а, сен хотин?! Бор, кўзимга кўринма!\nТурмуш ўртоғим ажратгани чиқмоқчи эди, тўхтатдим:\n– Қўйинг, ўзлари келишиб олишар… Жаҳли чиқиб турганда сизга ҳам қаттиқ гапириб юбормасин.\nЙўқ, бироздан кейин ўзимнинг кўнглим бўлмай хабар олгани чиқдим. Эшик очиқ. Хоналар бетартиб. Ғиёс ака муштига таянганча хонтахта ёнида ўтирибди. Мунаввар опа негадир кўринмайди. Қўшним ўрнида ўтирганча салом-алик қилди. Хотинини сўрагандим, хушламай жавоб берди:\n– Юргандир бирор қўшниникида ивирсиб. Ҳаял ўтмай мушукка ўхшаб кириб келади болаларини етаклаб…\nЖавоби қонимни қайнатиб юборди. Ҳар қанча ўзимни босмай, нафратим тишларим орасини ёрди:\n– Ҳайф сизга шундай хотин, қўшни! Ҳамма ҳавас қилгудек бўлса у киши. Сиз бўлса нуқул хўрлайсиз! Нима айби бор бечоранинг?! Йўғингизни яшириб, борингизни ошириб, рўзғорингизни бутлаганими айби?!\nҒиёс ака кўзларини катта-катта очганча ҳайрат билан менга қаради. Бунақа муомалани кутмаган чоғи. Мен эса эшикни тарақлатиб ёпганча ортимга қайтдим.\nАнчадан кейин эшик қўнғироғи жиринглади. Турмуш ўртоғим билан кетма-кет меҳмонхонага кириб келаётган ранги бир аҳвол Ғиёс акага кўзим тушди-ю, хушламайгина саломлашдим.\n– Келин анчагина бетгачопар экан… – ҳазин кулиб эримга қаради у мен узатган бир пиёла чойни стол устига қўяркан. – Ҳеч ким менга шунақа гап гапирмаганди… Жон-жонимдан ўтиб кетди гаплари. Кейин… ҳақ эканини ҳам тан олдим…\n– Уйим-жойим деб тиним билмайди бечора. Бирор марта сиздан нолиганини эшитмаганмиз. Аксинча, доим мақтайди, – яна бўш келмадим мен. – Мисқоллаб обрў йиғса-ю, сиз зумда йўққа чиқараверсангиз, бу ёғи қандоқ бўлди, қўшни?!\nЎша зормандани яширган бўлса, сизни деб, соғлиғингизни, тинчликларингизни деб қилгандир?!\nҚолаверса, болаларини ўйлагандир. Қаранг, бечоралар сиздан қўрқиб, оналарининг пинжидан паноҳ қидиришади…\n– Болаларнинг онаси у эмас…\n– Ғиёс ака ерга қараб минғирлади. Унинг анча шашти пасайган, ўзини гуноҳкор сезаётгани ҳаракатларидан сезилиб турарди.\n– Мунаввар туғмаган уларни…\nҚўшнимдаги бояги ҳайрат энди менга кўчди.\n– Нима дедингиз? Болаларнинг онаси…\nҚизиқ, Мунаввар опа қўшни бўлиб кўчиб келганларига тўртбеш йил бўлган эса-да, бу ҳақда оғиз очмаганди.\nҒиёс ака бир турмуш ўртоғимга, бир менга қаради-ю, яна тилга кирди:\n– Болалар биринчи рўзғоримдан. Онаси ташлаб кетган бизни… Мунавварга уйланганимда кичкинаси уч ёш эди. Каттаси олти ёш. Онам раҳматли «Ойинг узоққа кетган, отанг келса албатта қайтади» деб уларни овутиб юрган экан, қамоқдан қайтганимдан ке йин «ойим ни олиб келинг» деб тўполон бошлашди. Онаси Россия га кетиб қолган, иложсиз эдим. Бир куни холам гап топиб келди:\n– Қўшни маҳалламизда бир жувон бор. Ўзи туғмаган, иниларининг эшигида ўтиради. Ёш бўлсаям аччиқ-чучукни кўп кўрган. Агар Ғиёсжон рози бўлса…\nҲафта ўтмай Мунаввар хонадонимиз аъзосига айланди. Болалар онаси қайтиб келганидан хурсанд, унинг атрофида гирдикапалак. Топганларини оналарига илинишади. У ҳам болага ташна эканми, болаларимга ёпишди-қўйди.\nТонг саҳарлаб ҳовлини тартиб лайди, мол-ҳолга қарайди. Мени ишга, ўғлимни мактабга кузатгач, қизчамни етаклаб ишга жўнайди. Боғчада ишламайдими, кунда-кунора болаларни деб бир нималар олиб келади. Ки йим-бош тикади. Ҳеч фурсат ўтмай уйимизга файз, рўзғоримизга барака кирди. Мени кўрганлар яқинда қамоқдан чиққан демайди. Ки йимларим жойида, тўлишиб чиро йим очилган. Бир куни ишдан келаётсам, зонада бирга ўтирган ошнамни учратиб қолдим. Учрашганимизни ювдик, кейин меҳмондорчиликни давом эттириш учун бир жойга бордик.\nУ ерда рус миллатига мансуб бир аёл билан танишиб қолдим. Хуллас, шу куни ўша ерда қолиб кетдим…\nМунавварни алдаш осон, эртасига шеригимнинг ўрнида ишладим десам, лаққа ишонди. Унга ҳеч нарсани билдирмадим, лекин шу кундан бошлаб ўша аёлга ўрганиб қолдим. У билан учрашувлар ичкиликсиз ўтмасди. Натижада алкаш бўлиб қолдим. Доимий маст-аласт келишимга индамай юрган Мунаввар ниҳоят бир куни портлади:\n– Бас, етар, энди ичманг! Нима етишмаяпти сизга, нимадан сиқиласиз? Нега дилингизни менга очмайсиз? Ишхонангизда бинойидек обрўнгиз бўлса…\nБунақа ичиб юраверсангиз, ким деган одам бўласиз?\n– Сен аралашма менинг ишимга!.. – уни силтаб ташладим. – Ичсам, ўзимнинг пулимга ичаяпман. Ё болаларни боқиш малол келаяптими?!\nМунаввар жим қолди. Шу билан бу мавзуда гап очмади. Йил ўтмай обрўмга путур етиб, ишдан ҳайдалдим. Топишимнинг мазаси йўқ… Энди Лена ҳам қуруқ қўл билан уйига киритмай қўйди. Яна Мунавварнинг топганига термулиб қолдим. Бу орада онам қазо қилди. Кейин ҳовлининг устидан қарз олиб ича бошладим. Охир-оқибат ҳақдорлар ҳовлини тортиб олишди.\nБу ерга кўчиб келишимизга ҳам мен сабабчиман. Борим ҳам, йўғим ҳам шу хотиним. Лекин негадир буни тан олгим келмайди. Агар ўшанда у менга, болаларимга меҳр кўрсатмаганда, аллақаёқларга бадарға бўлиб кетардим. Энди эса кеч, ҳеч ерга боролмайман. Ичмасам, дард хуруж қилади… Қийналиб кетдим ўзим ҳам. Шунинг учун бор аламимни ароқдан оламан…\nОтам онамни бир пайтлар хўрлаб ташлаб кетган экан. Бировларнинг уйида юмушларини қилиб катта бўлганман. Ёшлигимда қилмаган ҳунарим қолмаган. Асабларим жойида эмас.\nСалга биров билан жанжаллашиб кетаман. Бир куни қўшним билан гап талашиб, бошига бир урганимни биламан… Қамалгач, яна руҳий ҳолат… у ёқнинг шароитини биласиз. Хуллас, мен каби телба бир одамга умрини бағиш лаган бу хотин. Дилимда уни ардоқлагим келса-да, феълимни ўзгартиролмадим. Яна шу кунларимга, ҳаётимдаги чигалликлару хиёнатларга у сабабчидек, хўрлагим, тўйиб-тўйиб ичиб, хумордан чиққунча ургим келаверади…\nҚаршимда ҳаётини сўзлаб ўтирган қўшнимга ҳам ачиндим, ҳам нафратланиб кетдим ундан. Бировларнинг, қолаверса, ўзининг айби учун аламини шўрлик аёлдан олаётган бу эркакка нималардир дегим келди-ю, тилимни тиш ладим. Чунки дилига шайтон ин қуриб олган инсонга минг тўғри йўлни кўрсат, тушунмайди. Хаёлан Мунаввар опага бардош тиладим…\nЭртасига бозорхалта кўтарганча ишдан қайтаётган Мунаввар опани учратдим.\n– Вой, қўшни, бормисиз?!\nИкки-уч кундан бери кўринмайсиз-а, тинчмисиз?! Соғлиғингиз яхшими? Ғиёс акангизга озгина гўшт-ёғ олиб келаяпман. Янги саб завотлар билан бир шўрва қилиб берай. Қамоқда совуқ ўтиб кетган, у ёқ-бу ёқлари оғриб туради денг… Шўрвадан терлаб-терлаб ичса, тани яйрайди. Сиз ҳам чиқинг, қўшни! Оғир юкни кўтарганча уйига ошиқаётган қўшним кечаги кўнгилсизликни сездирмади ҳам ҳатто. Аёл матонати-ю садоқати олдида лол бўлганча туриб қолдим.\nАзизим аёл! Сизнинг бардошингизни тоққа, меҳрингизни дарёга қиёслашади. Кўз очиб юмгунчалик берилган умр ўзингизни ўту чўққа уриб, болам, уйим- жойим, оилам дея ўтганини сезмай қоласиз. Сиз уйда бека, мунис она, идорада ходим, раҳбар, жамиятда ўз ўрнига эга шахссиз. Гулдек нозик елкаларингиз бу вазифалардан толдим демайди.\nҲа, Абдулла Орипов бежиз айтмаган:\nШундайлар бўлмаса агар дунёда, Бу қадар муҳтарам бўлмасди аёл…


#долзарб_мавзу - Instagram photos and videos | WEBSTAGRAM\nСавол: Савол: Телевизордаги ютуқли баъзи ўйинларни ўйнаса бўладими?\nЖавоб: Агар ўйинда иштирок этувчиларнинг ҳаммаси маълум миқдор пул сарф қилиб, улардан баъзилар ютқазиб ва бошқалар ютиб олсалар, бу ўйин қимор маъносида бўлади. Қимор маъносидаги ўйин шариатда мумкин эмас. Сиз айтаётган ўйинда ҳам бир неча миллион киши пул сарфлайди ва баъзилар ютиб олади.\nЎМИ фатво ҳайъати.\nКаналга уланиш учун !👇👇\nҲатто Пайғамбар соллаллоҳу алайҳи васаллам одамларни кулдириш мақсадида гапириладиган ёлғондан қайтариб шундай деганлар: “Ёлғон гапириб одамларни кулдирадиган кишига вайл бўлсин, унга вайл бўлсин, унга вайл бўлсин,...” Имом Абу Довуд, Термизий ва Насоий р.а.лар ривояти.\nЁлғоннинг зарари катталиги ҳамда барча разолатларга пойдевор бўлгани учун мазкур ҳадисда Расулуллоҳ соллаллоҳу алайҳи васаллам вайлни такрор-такрор айтдилар.\nБошқа бир ҳадисда эса шундай деганлар: “Ёлғонни ҳатто ҳазил ўрнида ҳам тарк этмагунича банда комил иймон келтирган бўлмайди. .....” Имом Аҳмад ривояти.\nИмом Абу Довуд раҳматуллоҳи алайҳ Абдурраҳмон ибн Абу Лайлодан ривоят қилади. У киши дедилар: Муҳаммад соллаллоҳу алайҳи васалламнинг саҳобалари бизга гапириб беришди. Улар Расулуллоҳ соллаллоҳу алайҳи васаллам билан бирга йўлга чиққанларида, улардан бир киши ухлаб қолди. Шунда улардан баъзилари бориб унинг арқонини олиб қўйганди,\n#ДОЛЗАРБ_МАВЗУ #МУҲИМ #ЛУҒАТ #ТАЪРИФ “Истинжо” - нажосат чикадиган ўринларни сув билан тозалаш, “Истижмор” эса тош-кесак билан тозалашдир.\nСуяк, тезак, шунингдек, таом, кўмир, шиша, латта, дарахт баргига ўхшаш нарсалар билан истинжо қилиш макруҳдир.\nФойдаланилган қоғоз билан, хусусан, ёзуви бор қоғоз билан истинжо қилишга рухсат берилмайди.\nАммо истинжо учун алоҳида тайёрланган қоғоз билан истинжо қилишга ҳамма уламолар рухсат берганлар. Чунки бундай қоғозлар айнан мана шу мақсад учун тайёрланган нарсадир.\nИстинжо эркаклар ва аёллар учун суннати муаккададир. Лекин нажосат махражга, яъни нажосат чиқадиган ўринга дирҳам миқдоридан кўпроқ ёйилган бўлса, кесак ёки қоғознинг ўзи кифоя қилмайди, балки сув билан ювиш вожиб бўлади. Истинжода чап қўл билан қилиш мустаҳаб амалдир. Истинжода қоғоз ишлатиб, сўнг сув билан ювиш фақат бири билан кифояланганидан кўра афзал ҳисобланади.\nМусулмон эркакнинг оёқда тикка туриб пешоб қилиши мусулмон одобига зид бўлиб, бу пешобнинг уст-бошга сачрашига ёки қолиб кетган пешоб томчиларининг кийимга тегишига сабаб бўлади. Пешобдан сақланмаган бундай кишининг вафот этганидан сўнг қабр азобига дучор бўлиши ҳадиси шарифларда зикр қилинган.\n1. Уяли телефонда сабабсиз кўп гаплашмаслик керак.\nБу соғлиққа зарарли бўлиши билан бирга исроф ҳамдир. Шариатимиз исрофнинг барча кўринишларидан қайтаргани маълум.\n2. Масжидга кирганда телефоннинг ўзини ёки овозини ўчириш.\nШунда намоздаги хушуъга халақит қилмайди ва намозхонлар хаёли чалғимайди.\n3. Илм мажлислари ва мўътабар инсонлар ҳузурида телефонни умуман ишлатмаслик.\nБундай қилиш мажлис ҳайбатини сақлашга, таълим фойдасининг мукаммал бўлишига ва обрўли инсонлар ҳурматини жойига қўйишга хизмат этади. Агар сўзлашувга қаттиқ зарурат бўлса, узр сўраб ташқари чиқиб сўзлашиш керак.\n4. Сўзлашувни суҳбатдошга билдирмай ёзмаслик ёки бошқалар олдида телефон овоз кучайтиргичини ёқиб қўймаслик.\nБундай қилиш оқил кишига хос иш эмас, айниқса, суҳбат хос ва махфий бўлса. Чунки бу ҳам омонатга хиёнат ёки чақимчиликнинг бир кўринишидир.\n5. Телефонни умумий жойларга ташлаб қўймаслик.\nБундай қилинса телефонидан кимдир қинғир йўлда фойдаланиши ёки биров кўриши мумкин бўлмаган хатлар ўқилиши, айниқса бузуқ суратлар тарқаб кетиши мумкин. Натижада бугун ўткир муаммо бўлиб турган нохуш ҳолатлар юзага келади.\n6. Телефонда тасвирга олишда эҳтиёт бўлиш.\nОммавий тадбирларда, тўй-зиёфатларда кераксиз ҳолатларни тасвирга тушириш обрў тўкилишига, оилалар бузилишига ҳамда бошқа кўпгина хунук ҳолатлар ва фитналарга сабаб бўлади.\n7.Бошқалар телефонини текширмаслик, мактубларини ўқимаслик, суратларига назар солмаслик.\nБундай қилинса, бировнинг шахсий ҳаётига аралашиш, айбини очиш бўлади, хиёнат ва ёмон гумон каби оғир гуноҳларга йўл очади. Аслида-ку, телефон эгаси ўзини хунук аҳволга соладиган маълумот, хат ва суратларни телефонидан ўчириб ташлаши лозим. Чунки телефони йўқолиб қолса, унутиб қолдирса ёки бировнинг қўлига тушса, ўзи қийин вазиятда тушиб қолади.\nГуноҳлар ва тақдир😓\nХулоса: тақдирнинг гуноҳ ва савобга тегишли қисмида инсонга ихтиёр берилган. Буни жузъий ихтиёр дейилади. Бу ишлар ва амаллардан инсон масъулдир. Тақдирнинг туғилиш, ўлиш, касалликлар, мусибат ва шу каби ҳодисаларида инсонга ихтиёр берилмаган. Инсон булардан масъул эмас. “Ақидавий аҳкомлар” китобидан Сайфиддин Сайфуллоҳ тайёрлади.\nДевбанд уламолари: «Аёллар профилларига ўз расмларини қўйсалар бўладими?», саволига жавоб бердилар\nДевбанддаги «Дор-ул Улум» олимлари аёлларнинг интернет сайтлари, мессенжерлар ва ижтимоий тармоқларда ўзларини тутишларига оид фатво чиқардилар. Олимлар хотин-қизлар ижтимоий тармоқлардаги профилларига ўз расмларини жойлашлари шариатга тўғри келмайдиган иш бўлиб, буни дархол тўхтатиш зарурлигига урғу бердилар. Шунингдек, фатвода Facebook, Whatsapp каби ижтимоий тармоқлар учун селфига тушиш нотўғри амал ҳисобланиши, сабаби бу расмларни номаҳрам эркаклар бемалол томоша қилишлари мумкинлиги айтиб ўтилган.\nАйни дамда, уламолар эркакларга ҳам мурожаат этиб, агар қайсидир аёлнинг расмига кўзлари тушса унинг номаҳрам экани эсдан чиқармасликлари ва кўзларини олишлари зарурлигини эслатдилар. «Аёллар билиб-билмай ўз расмларини жойлаганлари эркаклар учун томоша қилишга ҳеч қачон рухсат бўла олмайди. Улар у ҳам бировнинг тан маҳрами, синглиси ёки онаси эканини унутмаслик керак. Қўл остидаги хотин қизларга бу ишлардан эҳтиёт бўлишларини тушунтириб қўйишлари эркакларнинг вазифаси ҳисобланади. Қолаверса бегона аёлларга кўзи тушган эркакнинг ўз аёлидан кўнгли қолиши оддий ҳолга айланиб қолган», дейилади фатвода.\n@islamcenteruz Яқинларингизга ҳам улашинг.\nИжтимоий тармоқларда қандай суратларни қўйиш мумкин эмас?\nҲаётимизни ижтимоий тармоқларсиз тасаввур қила олмайдиган бўлиб кетдик. Ижтимоий тармоқлар ҳаётимизнинг кўп қисмини банд қиладиган бўлди. Мулоқат қилиш ва маълумот олишнинг энг асосий манбасига ҳам айланиб улгурди. Бир тарафдан олганда интернет глобал миқёсда одамларни бир-бирига яқинлаштирган бўлса, индивидуал тарафдан узоқлаштириб ташлади. Ижтимоий тармоқлар - ҳар қандай қонун-қоидалардан эркин бўлган ҳудуд бўлиб, бу жойда одамлар жамиат билан алаоқага киради ва ўзининг қилганлари, деганлари учун минимал маъсулиятга эга бўлади.\nВиртуал ўрмонзорларида ҳамма бирдек тан олган соғлом ва хушмуамолалик одоблари йўқ ҳисоби, шунинг учун ўзимиз учун бирон бир мезон шаклланган бўлиши керак. Инстаграмга навбатдаги суратни қўйишдан олдин ўзингизга юир нечта саволларни бериб кўринг. Балки, ўшанда нега ва қай тарзда ижтимоий тармоқлардан фойдаланаётганингиз сабабларига ҳам ойдинлик кириб қолар... 1. Менга кимнингдир маъқуллаб тургани керак?\nБаъзи одамлар ўзи ҳақида яхши таъсурот қилдириш учун ижтимоий тармоқларда кунлаб ўтиришади. Саҳифалардаги идеал фото ва ақлли сўзларнининг кўплиги ҳам шундандир. Шу тарзда одам кимнингдир кўз олдида яхши кўрингиси, ўзи ҳақида ижобий фикр шаклланган бўлишини истайди, аслида ундай бўлмаса ҳам. Биз диққат ва эътибор истаймиз, бу эса аста-секин қарамликни келтириб чиқаради. Лайклар, мақтовлар ва ижобий ёзилган изоҳлар мазкур қарамликни янада кучайтиради. Қарам бўлган одам эса ўзини янада яхши кўрсатиш учун янада кўп ҳаракат қилади.\nБу антидепрессант кабидир. Эҳтимол, ҳаётимизда ҳамма нарса маромида эмасдир, бироқ биз уларни маромига келтириш ўрнига лайклар ёки шунга ўхшаш сохта нарсалар орқасида қувиб юрибмиз. Шундай қилиб биз воқелик ўрнини ҳам ҳаёллар билан тўлдирмоқдамиз.\nОилавий можароларнинг сабаби... Муаммо: Эрнинг аҳли аёл ва фарзандлар таъминотида камчиликка йўл қўйиши.\nЕчим: Динимизда эркак киши ўз аёли ва фарзандларининг таъминоти, яъни озиқ-овқат, либос ва бошқа эҳтиёжларини таъминлаб беришга масъул ҳисобланади. Бу борада Аллоҳ таоло “Нисо” сураси 34-оятида шундай марҳамат қилади: “Аллоҳ баъзиларини баъзиларидан устун қилгани ва молларидан сарфлаганлари учун эркаклар аёлларга раҳбардирлар”. Расулуллоҳ соллаллоҳу алайҳи васаллам: “Аёллар борасида тақво қилинг, албатта, улар сизларнинг қарамоғингиздадирлар. Уларни Аллоҳнинг омонати билан олдингиз. Зиммангизда уларнинг ризқи ва либоси (таъминотини) яхшилик ила адо этиш бор”, деганлар. Яна бир ҳадиси шарифда Пайғамбаримиз алайҳиссалом: "Ўз қарамоғидаги кишини қаровсиз қолдирмоғи гуноҳкор эканлигига кифоя қилади", дедилар. Энди қуйидаги ҳадисда келган маъноларни бир мулоҳаза қилиб кўринг. Пайғамбаримиз алайҳиссалом: “Бир динор Аллоҳ йўлида инфоқ қилдинг. Бир динор қул озод қилиш учун инфоқ қилдинг. Бир динор мискинга инфоқ қилдинг. Ва бир динор ўз аҳлингга инфоқ қилдинг. Буларнинг ичида энг савоби улуғи ўз аҳлингга инфоқ қилганингдир,” дедилар.\nИзоҳ: Баъзи оила бошлиқлари ўз хоҳишлари ёки дўст-у биродарлари билан бўладиган тадбир ва маросимларда ўта саҳий бўладилару, бироқ зиммасидаги вазифаси бўлмиш оила таъминотига келганда сусткашликка йўл қўядилар. Ҳаттоки, аёлидан пул топишни талаб қиладиган ёҳуд келин тарафдан бир нималар таъма қиладиган эркаклар ҳам йўқ эмас. Ҳурматли эркаклар, шуни билингки, таъминотни бекам-у кўст қилиш оилада эркакнинг сўзи устун бўлишининг бир сабабидир. Шу ўринда, аёллар ҳам эрларидан тоқатдан ташқари нарсаларни талаб қилмасликлари, шукр ва қаноат билан уларга кўмак бериб туришлари лозим бўлади.\nМаҳмуд Мисрий: "Эр ва хотин ўртасидаги мушкулотларни ҳал этишнинг 100 ечими", 18-бет."\nМаҳмуд Мисрий: "Эр ва хотин ўртасидаги мушкулотларни ҳал этишнинг 100 ечими", 18-бет." Яқинларингизга ҳам


НОС ЧЕКИШНИНГ АСОРАТИ – САРАТОН\nЖаҳон соғлиқни сақлаш ташкилотининг маълумотига кўра ҳар йили дунё бўйича 5 миллионга яқин киши тамаки чекиш асоратида келиб чиққан касалликлар туфайли вафот этади. Тамаки деганда фақат сигарет турларини тасаввур қилиш нотўғри. Зеро таркибида тамаки моддалари бўлган воситалар, масалан, нос ҳам психотроп таъсирга эга эканлиги билан қайд этилади. Эҳтимол, нос ҳақида сўз бориши сиз учун эриш туюлаётгандир. Аммо нос чекувчилар орасида нафақат катта ёшли эркаклар балки ёшларнинг ҳам борлиги, мавзунинг нақадар долзарб эканлигидан даракдир. Бунинг устига аср вабоси номини олган саратоннинг оғиз бўшлиғи ва тилда учрайдиган турлари ҳам айнан нос чекиш асоратида келиб чиқиши айни ҳақиқат. Ушбу психотроп воситанинг руҳият ва ақлий салоҳиятга таъсири ҳақида ҳам унутмаслик керак. Вазият шу қадар қалтис экан, демак зарарли одатдан дарҳол воз кечиш лозим! Бироқ қандай қилиб? Жисмоний ва руҳий қарамликни енгиш осон бўлмаса керак? Бу ҳақида шифокор нарколог Гулойим ЖУМАШЕВА маълумот беради.\nТамаки чекаётган кишини узоқдан пайқай оласиз. Ҳеч бўлмаганда уст-бошига ўрнашиб қолган тамаки тутунининг ҳиди қаршингизда кашанда турганидан дарак беради. Бироқ нос бундай сифатлардан холи. Ўткир ҳидга эга бўлса-да, уни фақат нос чекувчигина била олади. Профессионал носчилар учун эса оғиздаги массани яшириш чўт эмас. Тил ости, лаб лунжи ёки оғизнинг бир тарафига жойланган нос таркибидаги никотин моддаси ишга киришгач, 5-7 дақиқалик лаззатланиш онлари бошланади. Аввалига тана енгил бўшашади, сўнг бош айланиши, кўнгил беҳузур бўлиши, қайт қилиш ҳолатлари ҳам кузатилиши мумкин. Айниқса, биринчи марта нос чекиб кўрганларнинг афт-ангори одатдагидан сезиларли даражада фарқ қилади. Баъзилар нос таркибидаги енгллаштирувчи моддалар ҳисобидан танадаги оғриққа ечим излашади. Билишмайдики, шу тариқа организмда носга нисбатан мойиллик пайдо бўлади.\n2-3 мартадан кейин...\nНос чекилганида никотин моддасининг оғиз шиллиқ қавати орқали қонга сингиши юз беради. Қисқа фурсатли енгилликдан лаззатланган организм кейин ҳам шу ҳолатни хумор қилади. Оз-оздан бошланган қизиқиш қарабсизки, одат тусига айланади. Кашандаликка ружу қўяётган киши ўз–ўзидан жиззаки, асабий бўлиб қолади, сал нарсага тутоқиб кетади, танадаги оғирликдан қийналади. Муаммонинг чораси эса нос... Хўш, нега шундай бўлади? Агар буни чиндан ҳам организмга боғлиқ жараён деб ўйласангиз адашасиз, барчаси психотроп моддаларнинг мияга таъсир кўрсатиши натижасидир. Психотроп моддалар мияни заҳарлаб, турли безовталикларнинг келиб чиқишига замин яратади. Онг остида пайдо бўлган носга мойиллик эса гўёки барча азоб-уқубатнинг чорасидек туюла бошлайди. Бу нос чекишга бўлган мойилликнинг зўрайиб бориши ва тамакига қарамликнинг бошланишидир.\nНикотин қон томирларининг торайишини келтириб чиқаради. Бу эса ички аъзоларнинг кислород билан тўйинишига тўсқинлик қилиши мумкин. Айнан шу туфайли инсульт ва бошқа юрак касалликлари юзага келади;\nОғиз бўшлиғи, тил ости ва ҳалқум саратонининг келиб чиқиш эҳтимоли ортади;\nКариес, пародонтоз пайдо бўлади;\nТозаланмаган нос тамакиси инфекция ташувчи ҳисобланади. Бу эса қонга инфекция тушишига етаклаши мумкин;\nОшқозон касалликлари, гастрит, меъда ярасига сабаб бўлади;\nУзоқ муддат қабул қилинганида паришонхотирлик келиб чиқади. Руҳий ўзгаришлар, шахс иккиланиши каби жараёнлар кузатилади;\nНос чекиш жинсий қувватнинг пасайиши, насл қолдириш хусусиятинининг йўқолишига олиб келиши мумкин;\nТаркибидаги токсик моддалар жигар ва буйракни ишдан чиқаради.\nНос чекишни ташлаш худди тамакидан халос бўлиш сингари алоҳида ёндашувни талаб қилади. Бу ишни мустақил бажариш ҳам мумкин, аммо ҳамиша ҳам кутилган натижага эришилавермайди. Яхшиси, мутахассис кўмагидан фойдаланган маъқул. Қолаверса, бугунга келиб, нос тамакиси қарамлигига қарши турли усуллар қўлланилаяпти. Муолажани бошлашдан аввал мутахассис бемор билан суҳбатлашиб, соғлигидаги безовталиклар, руҳияти билан танишади. Борди-ю бемор ҳам жисмонан, ҳам руҳан нос чекишдан шикастланган бўлса, даво чоралари психологик усуллар ва зарур дори препаратлари ёрдамида олиб борилади.\nОрганизм никотин таъсиридан тозалангач, витамин терапияси, психотерапияга мурожаат этилади.\nҚарамликнинг ўта оғир даражаларида гипноз (онг остига таъсир кўрсатиш) ва кодлаш усуллари ўтказилади. Бир марталик муолажа кор қиладими деган савол табиийки қизиқтираётган бўлса керак. Зарур ҳолларда юқоридаги усуллар такроран амалга оширилиши ҳам мумкин.\nДаволаш жараёнида нос чекиш асоратида келиб чиққан касалликларга ҳам эътибор қаратилади. Мисол учун, юрак хасталиклари ёки меъда фаолиятидаги ўзгаришлар ҳам ўз навбатида муолажа қилинади.\nНос чекишга қарши курашишнинг илк кунларида бемор уйқусизлик, иштаҳасизлик, қон босимининг сакраши, кайфият ўзгарувчанлигидан азобланиши мумкин. Бу ҳолат бир неча ҳафта давом этиши ҳам ҳеч гап эмас. Айни шу паллада беморга ҳар қачонгидан ҳам эътиборлироқ бўлиб, имкон қадар унга далда беришга ва ҳаётга бўлган иштиёқини оширишга ҳаракат қилиш лозим.


Қашқадарё вилояти чемпионати: 3-тур рамзий терма жамоаси\n3 июнь,2017, 15:56 233\nҚашқадарё вилоят футбол федерацияси томонидан вилоят ички чемпионатида ҳар- бир турда тур рамзий жамоаси тузилиб борилади.\nЭслатиб ўтамиз, ушбу талқин федерация ходимлари ва учрашувлардаги назоратчи ҳакамлар томонидан тур баҳслардаги энг яхши деб топилган футболчилар тур рамзий терма жамоасидан ўрин олади.\nКеча вилоят чемпионати 3-тур ўйинлари бўлиб ўтди. Қашқадарё вилояти Футбол Федерацияси ходимлари томонидан илк бор тур рамзий терма жамоасини тузиб чиқилди.\n“Қарлиқ ” бу турни ўз майдонида “Бинокор”га қарши ўтказди. Элбек Жўраев шогирдлари рақибини йирик ҳисобда таслим қилишга эришишди. Муборакликлар мағлубиятсиз сериясини давом этиришди.\nЖамоани зафарли юришида “Қарлиқ” посбони Миржалол Зиёдуллаевни хиссаси катта бўлди. Рақибнинг бир қатор хавфли кўринишдаги зарбаларни қайтаришга эришган Зиёдуллаев рамзий терма жамоадан ўрин олди.\nЯккабоғнинг “Семурғ” жамоаси сардори Бекзод Раҳмонов турнинг энг яхши футболчиларидан бири бўлди. У “Ҳисор”га қарши баҳсда ўз ҳисобига 2та гол ёзиб қўйишга эришди ва жамоасига дастлабки ғалабани туфҳа этди. Мазкур баҳсда айрим сабабларга кўра, жамоа бош мураббий йўқлиги боис “Семруғ” қанот ярим ҳимоячиси сардор сифатида жамоани бошқаришни ўз зиммасига олди.\nҚамашининг “Зафар” жамоаси сафарда “Турон”ни таслим қилишга эришди. Меҳмонлар сафида Искандар Тиловов ҳужумда самарали ўйнай олди. У рақиблар дарвозасига киритилган беш голдан иккисига муаллифлик қилди ва жамоасини турнир пешқадамига айланишига ёрдам берди..\n“Бинокор” вакили Рамазон Озодов касбидаги баҳсда фаол ва чаққон ҳаракатлари билан ажралиб турди. У рақиб ҳужумларини бартараф этишда бошқалардан устунлик қилди.\nУшбу турда “Касби дерби”сида муҳлислар голлар шоусига гувоҳ бўлишди.”Навбаҳор”-“Новқат-CITY” жамоалари қарма-қаршилигида “Насаф” жамоаси кипери Санжар Қувватовни укаси “Навбаҳор” жамоаси ҳужумчиси Шаҳзодбек Мусаев олд чизиқда анча фаол ҳаракат қилди ва ҳужумдаги тезкор ҳаракатлари билан ажиралиб турди. Жамоанинг йирик ғалабага эришишига катта ҳисса қушди.\n3-турнинг энг яхши футболчиси “Семурғ”жамоаси сардори Бекзод Раҳмонов деб топилди.\n3-тур рамзий терма жамоаси\nМиржалол Зиёдуллаев (“Қарлиқ”)\nРамазон Озодов (“Бинокор”)\nШаҳзод Абдувоитов (“Машъал-ФМ”)\nМуҳиддин Иброҳимов (“Зафар”)\nКомил Олимжонов (“Ҳисор”)\nИззат Султонов (“Машъал-ФМ”)\nИскандар Тиловов (“Зафар”)\nШаҳзодбек Мусаев (“Навбаҳор”)\nХислат Шобоев : Селекция ишларини Қашқадарёдан бошладик\nАна холос! ПФЛ томонидан “Насаф”га нисбатан қўлланган жаримани мухлислар тўлашмоқчи 585 22.11.2017\nАна холос! "Насаф" 100 млн сўм жарима тўлайди 3068 21.11.2017\n"Бунёдкор" ашаддий рақибларини табриклади 231 21.11.2017\nСанжар Қувватов: “Пахтакор” биз кутгандан ҳам кўпроқ қаршилик кўрсатди 671 21.11.2017\nЖасур Ҳасанов: “Насаф” кучли эканлигини бутун Ўзбекистон кўриб турибди 985 21.11.2017\nТеглар: Қашқадарё чемпионати Насаф


ДАВЛАТ ДАСТУРИ ВИЛОЯТ ИЖТИМОИЙ ҲАЁТИДА ҚАНДАЙ ЎЗГАРИШ ЯСАЙДИ?\nИқтисодиёт 22.02.2019 309\nҲаракатлар стратегиясини "Фаол инвестициялар ва ижтимоий ривожланиш йили"да амалга оширишга оид Давлат дастури доирасида жорий йилда Қашқадарёда ҳудудларнинг ва иқтисодиёт тармоқларининг мавжуд салоҳиятидан самарали фойдаланиш, шу жумладан, саноат, хизматлар ва сервис соҳасида, кичик бизнесни, фермер ва деҳқон хўжаликларини ривожлантириш ҳисобига 76600 та янги иш ўрни яратилиши белгиланган. Муҳандислик-коммуникация ва ижтимоий инфратузилмани яхшилаш мақсадида эса 40 та ичимлик суви, 1 та оқова сув иншоотида қурилиш-таъмирлаш ишлари амалга оширилади. 157,7 километр ичимлик суви, 5,7 километр оқова сув тармоғи барпо қилинади. Вилоятимиз қишлоқ массивларида 1207 та арзон, замонавий, шинам уй-жой бунёд этилади.\nБу ҳақда вилоят ҳокимлигида ташкил этилган семинарда қайд этилди. Тадбир давлат дастурига асосан ижтимоий соҳани ривожлантириш йўналиши бўйича бажариладиган ишлар моҳиятини аҳоли орасида кенг тарғиб этиб, тегишли бандларнинг изчил ижросини таъминлаш масалаларига бағишланди.\nУнда сенаторлар, маҳаллий кенгашлар депутатлари, вилоят ҳокимининг ўринбосарлари, вилоятдаги ижтимоий соҳага оид муассаса ва ташкилотлар раҳбарлари, жамоат ташкилотлари вакиллари иштирок этди.\nСеминарда таъкидландики, давлат дастурида одамларнинг бандлиги ва реал даромадларини босқичма-босқич ошириб бориш, аҳолини ижтимоий ҳимоя қилиш бўйича мақсадли дастурларни ҳаётга изчил татбиқ этиш бўйича кўплаб ислоҳотларни амалга оширишга катта эътибор қаратилган. Жумладан, 2019 йилда воҳамиздаги тиббиёт муассасаларининг моддий-техник базасини мустаҳкамлаш мақсадида 15 та тиббиёт объектида қурилиш-таъмирлаш ишлари олиб борилади. Шошилинч тиббий ёрдам тизимини янада ислоҳ қилиш изчил давом эттирилади. Ёшларни иш билан таъминлаш, уларнинг тадбиркорлигини ривожлантириш мақсадида вилоятда 7 та меҳнат гузари, 7 та ёшлар коворкинг маркази бунёд этилади. Уларнинг 878 та лойиҳасини қўллаб-қувватлаш мақсадида 202 миллиард 406 миллион сўмлик имтиёзли кредитлар ажратилиши кўзда тутилмоқда.\nСеминарда бу ишларни изчил амалга оширишда депутатларнинг, маҳаллий ҳокимият органлари, корхона ва ташкилотлар раҳбарларининг, жамоат ташкилотлари мутасаддиларининг аниқ вазифалари белгилаб олинди.


«Ҳар бир оила — тадбиркор» дастури доирасида кредитлар кимларга берилади? | Ўзбекистон ва жахон янгиликлари\nИқтисод 12 июнь 15:08 1 496\nАввал хабар берганимиздек Президент қарорига асосан юртимизда «Ҳар бир оила — тадбиркор» дастури амалга оширилади.\nАдлия вазирлиги томонидан мазкур дастур доирасида кредитларни ажратиш тартиби тўғрисидаги низом рўйхатдан ўтказилди. Қуйида «Ҳар бир оила — тадбиркор» дастури доирасида кредит ажратиш тартиби ҳақида тушунча берамиз.\nҚандай мақсадларда берилади?\nНизомга мувофиқ дастур доирасида имтиёзли кредитлар қарз олувчиларга тадбиркорликни йўлга қўйиш ёки ривожлантириш мақсадлари учун ажратилади.\nҚандай мақсадлар учун олиб бўлмайди?\nсавдо-воситачиликни амалга ошириш;\nмебель, уяли телефон сотиб олиш, шунингдек алоқа хизматларига тўлов мақсадлари учун ажратилмайди.\nтадбиркорлик фаолияти билан шуғулланиш истагида бўлган жисмоний шахслар;\nкичик тадбиркорлик субъектлари ҳисобланган якка тартибдаги тадбиркорлар, микрофирмалар, кичик корхоналар;\nдеҳқон ва фермер хўжаликлари;\nэнг кам иш ҳақининг 150 бараваридан – 1000 бараваригача миқдорда.\nКредитларнинг фоиз ставкаси йиллик 7 фоиз миқдорида белгиланади. Бунда кредит линияси 3 фоизни, банк маржаси 4 фоизни ташкил этади.\nКредитлар амалга ошириладиган лойиҳанинг бизнес-режасига мувофиқ ўзини ўзи қоплаш жиҳатларидан келиб чиқиб 2 йилгача имтиёзли давр билан 5 йил муддатгача ажратилиши мумкин. Бунда берилаётган имтиёзли давр ва кредитни қайтариш муддати батафсил асослантирилиши керак.\nКредит олиш учун қарз олувчи — жисмоний шахслар кредит олиш учун банкка қуйидаги ҳужжатларни тақдим этади:\nжисмоний шахсларга кредит қайтарилишининг таъминоти сифатида секторлар раҳбарлари ва маҳалла фуқаролар йиғини томонидан оилавий тадбиркорликни ривожлантириш учун бериладиган имтиёзли кредитлаш бўйича тавсиянома.\n2. Кредит олиш учун қарз олувчи — кичик тадбиркорлик субъектлари кредит олиш учун банкка қуйидаги ҳужжатларни тақдим этади:\nтегишли давлат солиқ инспекциясига охирги ҳисобот даври учун бухгалтерия баланси (1-сон шакл), 90 кундан ортиқ муддатдаги қарзларга доир солиштириш далолатномалари, молиявий натижалар тўғрисида ҳисобот (2-сон шакл), (янги ташкил этилган юридик шахслар ҳамда якка тартибдаги тадбиркорлар, юридик шахс ташкил этмаган ҳолда фаолият юритаётган деҳқон хўжаликлари бундан мустасно);\nтаъминот турларидан бири (учинчи шахс кафиллиги, суғурта полиси, мол-мулк, Тадбиркорлик фаолиятини ривожлантиришни қўллаб-қувватлаш давлат жамғармасининг кафиллиги).\nТижорат банклари қарз олувчи — кичик тадбиркорлик субъектларига юқорида назарда тутилган таъминот турларини талаб қилмасдан энг кам иш ҳақининг 150 бараваригача бўлган миқдорда бланкли (ишончли) микрокредит бериш ҳуқуқига эга.\nКредит неча кунда берилади?\nКредит нақд пул шаклида бериладими?\nКредит қандай қайтарилади?


«Қора риелтор»лар одамларни тириклай кўмган, отиб ўлдирган, сувга чўктирган... - Zamin.uz\n00:24 / 02.11.2018\n«Қора риелтор»лар одамларни тириклай кўмган, отиб ўлдирган, сувга чўктирган...\nЯқинда Россияда бир гуруҳ «қора риелтор»лар деб аталувчи жиноий гуруҳ қўлга олинди. Улар беш йилдан бери Москва, Тверь вилоятида ўзларининг қора ва бад ниятларини амалга оширган, ҳаром йўл билан пул топиш пайида бўлган. Жиноий гуруҳга росмана риелтор Роман Шугаибов етакчилик қилган.\nУ гуруҳга ўзига ҳар жиҳатдан яқин кимсаларни аъзо қилиб олган. Натижада улар сони 16 нафардан иборат бўлган. Жиноятчилар асосан ёлғиз, ёши улуғ ёки носоғлом турмуш тарзига эга фуқароларни тириклай кўмиб, отиб, ёки сувга чўктириб ўлдириш орқали квартираларга эга чиққан. Бировга сотиб пулини бўлишиб келган. Ҳозирги кунга қадар жиноятчилар сотиб қўлга киритган пуллар миқдори 28 миллион рублдан ошиб кетган.\nТергов эксперименти пайтида жиноятчилардан бири йирик сув ҳавзасига жабрланувчини олиб бориб бошини сувга тиққан ҳолда ўн дақиқа ушлаб тургани, нафас олишдан тийилгачгина уни сувга ташлаб ўзи жўнаб кетганини гапириб берди. Бундан ташқари, жабрдийдалар тириклай кўмиб юборилган чуқурни ҳам кўрсатиб берди.\nҲозирга қадар ўндан зиёд одам ушбу жиноий гуруҳ қурбонига айлангани ҳақида фактлар мавжуд. Аммо терговчилар суриштирувлар жараёнида яна бошқа жиноятлар ҳам аниқланишига ишонч билдиришган.\nКучли ёмғир Грузиядаги қишлоқни сувга чўктириб юбораёзди (видео)\n7-05-2019, 14:40, Дунё\n9-08-2018, 10:28, Дунё\nҚозоғистоннинг Ақмолин вилоятида аёл киши етагидаги жиноий гуруҳ қўлга олинди. Биласизми аёл ким экан?..\n30-06-2017, 08:39, Дунё\nЯнгиликлар » Дунё » «Қора риелтор»лар одамларни тириклай кўмган, отиб ўлдирган, сувга чўктирган...


Парламент IMEI бўйича пулли рўйхатга олишни бекор қилиш тўғрисидаги петицияни ўрганмоқда » Muzlik.uz - O‘zbekiston yangiliklari\nОлий Мажлис Қонунчилик палатасининг Инновацион ривожланиш, ахборот сиёсати ва ахборот технологиялари масалалари бўйича қўмитаси томонидан «Мобил қурилмаларни ягона халқаро идентификация IMEI кодлари бўйича рўйхатдан ўтказиш тизимини такомиллаштириш» масаласини ўрганиш бошланди, дея хабар қилди парламент қуйи палатаси матбуот хизмати «Газета.uz»га. Декабрь ойи ўрталарида Mening fikrim жамоавий мурожаатлар порталида мобил қурилмаларни IMEI бўйича пулли рўйхатга олишни бекор қилиш тўғрисидаги петиция эълон қилинган эди. Петиция эълон қилинган вақтдан буён у 20 мингдан зиёд овоз ва 450 дан ортиқ изоҳ тўплади. Парламент петицияни кўриб чиқиши учун эса 10 минг овоз етарли. Масалани ўрганиш учун парламент қуйи палатасининг мутасадди қўмитаси томонидан саккиз кишидан иборат ишчи гуруҳ тузилиди. Ишчи гуруҳдан тегишли қўмитадан тўрт нафар депутат. Бюджет бошқаруви вакили ҳамда АКТ соҳасида тажрибали уч мутахассис ўрин олди. "Газета.uz"да реклама Қўмита томонидан мазкур маърузани тайёрлаш доирасида қуйидаги турдаги ишларни амалга ошириш режалаштирилмоқда: мобил қурилмаларни ягона халқаро идентификация IMEI кодлари бўйича рўйхатдан ўтказиш миллий тизими фаолияти билан боғлиқ статистик ва молиявий маълумотларни йиғиш ва таҳлил қилиш; мобил қурилмалар кодини рўйхатдан ўтказиш учун тушадиган маблағлар ҳажми ва олинган маблағларни аниқлаш ва уларни мақсадли сарфлаш механизмларини ўрганиш; божхона статистикаси маълумотлари асосида мобил алоқа техникалари импорти динамикаси таҳлили; импорт қилувчилар ва фуқаролар томонидан IMEI кодларни рўйхатдан ўтказиш амалиётини ўрганиш, ушбу фаолиятда муаммолар эҳтимолини аниқлаш; мобил қурилмаларни давлат томонидан рўйхатдан ўтказиш тизимини ташкил этиш ва фаолият юритиши халқаро тажрибасининг қиёсий-таққослама таҳлилини ўтказиш; фойдаланувчилар ўртасида ижтимоий сўровнома ўтказиш; жорий қилинган мобил қурилмалар кодларини рўйхатдан ўтказиш тизимининг тартиби, мақсад ва вазифаларини аҳолига етказиш бўйича ахборот-тушунтириш ишларининг ўтказилиши самарадорлигини ўрганиш ва бошқалар. Ўрганилган ишлар асосида Қўмита мобил қурилмаларни ягона халқаро идентификация IMEI кодлари бўйича рўйхатдан ўтказиш учун тўловни бекор қилиш ёки қолдиришнинг мақсадга мувофиқлиги, шунингдек, ушбу соҳада фаолиятни такомиллаштириш бўйича маърузада ўз фикрини баён қилади ва ушбу фикрни Олий Мажлис Қонунчилик палатасига тасдиқ учун тақдим этади. UZIMEI лойиҳаси мутахассисларининг қайд этишича, ишлаб чиқилган тизим мобил қурилманинг IMEI мақомини текшириш ва сотиб олишдан аввал номаълум, клонлаштирилган, йўқолган ёки ўғирланган қурилмаларни ўз вақтида аниқлаш имконини беради.\nМобил қурилмаларни рўйхатга олиш саналари ва тартиблари аниқ бўлди


Талончи директор — Huquq\nHome / / Талончи директор\nБаҳром Зарипов (исм-фамиялар ўзгартирилган) 2015 йилдан 2018 йилга қадар туман пахта тозалаш акциядорлик жамиятларининг бирида директор лавозимида ишлаб келди. Бу даврда шахсий манфаатларини кўзлаб, ўзганинг мулкини талон-торож қилгани аниқланди.\nАлбатта, бир ўзи эмас. Жамият ходимлари Нодир Эшимов ва Шокир Сапаевлар билан тил бириктирган ҳолда. Бу мансабдор ўз вазифасини қандай суиистеъмол қилгани билан қизиқяпсизми?.. Мисол учун, улар 2017 йил пахта ҳосилидан Н.Эшимов томонидан қабул қилинган пахта хомашёсидан ишлаб чиқарилган қиймати 39 237,5 минг сўмлик 34,1 тонна ҳамда Ш.Сапаев томонидан қабул қилинган 50 774,1 минг сўмлик 44,1 тонна техник чигит маҳсулотларини талон-торож қилишди. Мабодо сир фош бўлиб, ҳуқуқ-тартибот органлари ёки юқори ташкилот мутасаддилари чигитнинг қаердалигини сўрашса, кўрсатамиз, дея қалбаки ҳужжатлар расмийлаштиришди. Ҳужжатларда Н.Эшимов қабул қилган пахта хомашёсидан белгиланган меъёрга нисбатан 2 фоизга, Ш.Сапаев қабул қилган хомашёдан 0,4 фоизга техник чигит кам ишлаб чиқарилгани акс этди. Бу ишончга сазовор бўлмаган маълумот эвазига жамиятнинг 89 981,6 минг сўмлик маҳсулотлари ўзлаштириш ва растрата қилиш йўли билан талон-торож этилди.\nҲамтовоқлар жамият манфаатларига фақат шу зарарни етказиш билан чекланиб қолишмади. Ўша йили қабул қилинган пахта хомашёсидан ишлаб чиқарилган тола маҳсулотлари ҳам талон-торож қилинди. Бунинг учун айрим сонли партияларда 4-5 ва 5-5 типли «ифлос» синфли тола маҳсулоти ишлаб чиқарилгани ҳақидаги мувофиқлик сертификатлари расмийлаштирилди. Бу жамиятга 540 005,3 минг сўм зарар етказди.\nБ.Зарипов 2017 йилги пахта ҳосилидан ишлаб чиқарилган жамиятнинг 629 986,9 минг сўмлик техник чигит ва тола маҳсулотларининг бухгалтерия ҳужжатларида акс эттирилишини таъминламасдан, солиқ солиш объектини ҳисоботлардан яширгани натижасида, мазкур солиқ солиш объектига қўшилган қиймат солиғидан 121 807.0 минг сўм, фойда солиғидан 82 537.0 минг сўм ва бошқа мажбурий тўловларни тўлашдан қасддан бўйин товлагани ҳам фош этилди.\nҲамтовоқларнинг бошқа кирдикорлари ҳам ҳуқуқ-тартибот органлари назаридан четда қолмади.\nБ.Зарипов ва унинг ҳамтовоқлари суднинг қора курсисига ўтиришга мажбур бўлишди. Жиноят ишлари бўйича Хоразм вилоят суди томонидан уларга тегишли жазо тайинланди.\nКимки мансаб ваколатини суиистеъмол қилса, ўзгага зарар етказишга, бировнинг мулкини талон-торож қилишга жазм этса, у ҳам «қаҳрамон»ларимиз ҳолига тушиши тайин. Шундай экан, ҳар ким ўз вазифасини ҳалол ва виждонан бажариши мақсадга мувофиқдир.\nХоразм вилоят прокуратураси бўлим бошлиғи


Рафаэль Надаль Барселонадаги турнирда ғолиб бўлиб рекорд ўрнатди\n12:16 / 25.04.2016\nТеннис бўйича Барселонадаги турнир финалида япониялик Кеи Нисикорини 6:4, 7:5 ҳисобларида мағлуб этган испаниялик теннисчи Рафаэль Надаль тўққизинчи марта мазкур турнирнинг ғолибига айланди. Шу тариқа, Барселонадаги турнир Надаль тўққиз марта ютган учинчи турнир бўлди, бундан аввал у бундай натижага Монте-Карло ва "Ролан Гаррос"да эришган эди. Мана шу уч турнирда теннисчи ўзининг 69та титулидан 27тасини қўлга киритган.\nНадаль - бир турнирда саккиз мартадан кўп ғалабага эришган ягона теннисчи.\nБундан ташқари, Барселонадаги турнир натижасига кўра, испаниялик теннисчи грунт кортларида олинган титуллари сони бўйича (49) Гильермо Виласга тенглашиб олди. Энди улар Очиқ даврда бу кўрсаткич бўйича биринчи ўринни бўлишиб туришибди.


Лиза Куртис: “Оқ уй Ўзбекистон билан яқиндан ишлашга бел боғлаган” - Халқ сўзи\n14:01 22 Май 2018 Сиёсат\nОқ уйда Президент Дональд Трампнинг Марказий ва Жанубий Осиё бўйича маслаҳатчиси, Миллий Хавфсизлик Кенгашида минтақа учун масъул Лиза Куртис 15 — 17 май кунлари Ўзбекистон раҳбари Шавкат Мирзиёевнинг Вашингтонда сафарини ташкиллаштириш ортида турган асосий расмийлардан бири. Расмий ташриф қандай кечганини Вашингтонда ундан яхшироқ биладиган одам йўқ, десак хато бўлмайди. “Америка овози” билан суҳбатда Куртис хоним нафақат учрашувлар балки бугунги яқинлик ортидаги омиллар ҳақида ҳам сўзлади. АҚШ назарида Ўзбекистон ўзгаришда, янгиланишда давом этади.\nНавбаҳор Имамова, “Америка овози”: Биз билан гаплашишга вақт топганингиз учун раҳмат.\nЛиза Куртис, Оқ уй: Бажонидил, жуда мамнунман.\nНавбаҳор Имамова, “Америка овози”: АҚШ — Ўзбекистон алоқаларида жуда муҳим бир ҳафтага гувоҳ бўлдик. Президент Мирзиёевнинг ташрифидан қанчалик қониқдингиз?\nЛиза Куртис, Оқ уй: Ташриф жуда яхши ўтди. Икки раҳбар тил топишди. Мулоқот сермазмун ва сермаҳсул кечди. Аввало, Президентлар ўзлари гаплашиб олишди, кейин эса вазирлар билан кенгроқ доирада, кенг қамровли музокара бўлди. Афғонистон, ҳарбий ҳамкорлик, иқтисод ва бизнес, ҳуқуқ ва ислоҳотлар — учрашувда буларнинг ҳаммаси муҳокама қилинди.\nНавбаҳор Имамова, “Америка овози”: Президент Трамп Овал кабинетида гапирганида, ҳарбий ҳамкорликни тилга олди, урғуни шунга берди. Бу эса кўплаб саволлар уйғотди. Биласиз, ҳуқуқ ташкилотлари биргаликда ва алоҳида Президентни ҳуқуқ билан боғлиқ масалаларга эътибор беришга ундаган эди. Қанча вақт ажратилди бу мавзуга?\nЛиза Куртис, Оқ уй: Ҳуқуқ масаласи 15 — 20 киши иштирокидаги кенг қамровли музокарада кўтарилди. Бу йиғинда диний эркинлик бўйича махсус элчимиз Сем Браунбек ҳам қатнашди. Бу арбобни биз атайлаб шу муҳокама учун таклиф қилдик. Президент Мирзиёев бу борадаги ижобий қадамларни тилга олди. Сиёсий маҳбуслар озод этилгани, болалар меҳнати ва мажбурий меҳнатга қарши чоралар, ахборот воситаларидаги очилиш. Биласиз, “Америка овози” Ўзбекистонда аккредитация қилинди. Матбуот эркинлиги бобида асталик билан силжишлар бор. Ўзбекистонда прогрессга гувоҳмиз. Бу ҳақда давлат раҳбаридан эшитдик. Лекин муаммолар ва саволлар талай, айниқса, диний эркинлик юзасидан. Бу соҳада ҳам олдинга қадам ташланади, деган умиддамиз. Ўзбекистон қай йўлдан кетаётганини тушунтирди. Қизғин муҳокама кечди.\nНавбаҳор Имамова, “Америка овози”: Ўзбекистон делегацияси, хусусан, Президент Мирзиёевнинг ўзи ҳам, ислоҳотлар давридаги қийинчиликлар ҳақида гапиришга тайёр эканини айтди. Мулоқотда, масалан, қандай қийинчиликлар ҳақида гап кетди?\nЛиза Куртис, Оқ уй: Диний эркинлик масаласидаги қийинчиликларга тўхталишди. Ўзбекистон учун бу нозик масала экани аниқ. Ўзбекистон бу борада, биласиз, Давлат департаментининг диний эркинлик ҳақидаги ҳисоботида “алоҳида хавотирга молик мамлакат” деб белгиланган. Яқин ойларда бу борада прогресс бўлади, деган умиддамиз. Ўзбекистон олдидаги синов бу.\nМирзиёев эътиборни Ўзбекистон шу кунгача босиб ўтган йўлга қаратди. У раҳбарликка келганига бир ярим йил бўлди. Ислоҳотлар бошлаб, қўлдан келган барча ишларни қилмоқда. Ўзгариш қилиш учун вақт керак.\nИслоҳотлар самара бериши учун вақт керак. Биз бу ҳақда гаплашдик. Қолаверса, Афғонистон масаласи ҳам муҳим. Ҳарбий ҳамкорлик ҳақида эслатдингиз. Президент Трамп учун бу масалалар жуда муҳим.\nНавбаҳор Имамова, “Америка овози”: 17 май куни Президент Мирзиёев Мудофаа вазирлигида бўлди. Бир кун олдин АҚШ ва Ўзбекистон орасида янгича стратегик ҳамкорлик бошланмоқда, дея эълон қилинди. Қўшма баёнотни ўқидик. Бу қандай келишув? Имзоланмаган, шундайми?\nЛиза Куртис, Оқ уй: Мақсад — стратегик шерикликнинг янги даврини бошлаш. 16 йил олдин шундай келишувга эришилган. Шундан бери ҳамкорлик авж олган, пасайган даврлар бўлган. Бу расмий ташриф янги саҳифа очди. Бу бир келишувдан иборат нарса эмас, лекин қўшма баёнот бу шериклик ортидаги мақсад ва манфаатларни ўз ичига олади. Унинг кучи шунда, яъни дунёга биз, икки давлат, қатор муҳим йўналишларда бирга ишлаймиз ва бир-биримизни яқиндан қувватлаймиз, дея баён этдик. Ишончли шериклар бўлишга бел боғлаганмиз.\nНавбаҳор Имамова, “Америка овози”: Ҳарбий ҳамкорликнинг шартлари нимадан иборат? Ўзбекистон Шимолий Таъминот Тизимидаги (Афғонистонга ноҳарбий юк ташиладиган йўналиш) ҳиссасини оширмоқчи, биламиз. Бу борада бир неча йиллик тажрибага эга. Ўзбекистон, шунингдек, АҚШ унга ҳарбий ёрдам беришини хоҳлайди. Нимага асосан?\nЛиза Куртис, Оқ уй: Ҳар қандай ҳарбий ҳамкорлик ҳуқуқ нормаларига қанчалик риоя қилинаётганига қараб берилади. Биз, аввало, бир-биримизнинг тизимларимизни изчил ўрганиб, мана шундай ҳамкорликни қандай олиб бориш ҳақида келишиб олишимиз керак. Қатор масалаларда келишиб олдик, энди уларнинг устида ишлашимиз керак. Жараён мураккаб. Вашинтонда ҳам қилинадиган ишлар кўп — тўсиқлар, масалан. Улар олиб ташланмас экан, Президент Трампнинг қўли боғланган. Ўзбекистон билан мудофаа ва ҳарбий савдо бўйича ҳамкорлик қилиш учун бу ерда, сиёсий жиҳатдан, йўл очилиши керак.\nНавбаҳор Имамова, “Америка овози”: Конгресс маъқуллаши керак буни, тўғрими?\nЛиза Куртис, Оқ уй: Худди шундай. Ҳар икки томон бунга эришиш учун тер тўкиши керак. Потенциал бор, хоҳиш бор. Ўзбекистон ўз чегараларини мустаҳкамлаш учун ёрдамга муҳтож. Афғонистон билан чегара у қадар узун эмас, лекин борини ҳам ҳимоя қилиш керак. Биз эса мадад кўрсатишни истаймиз. Терроризмга қарши курашда яқиндан ишлашни истаймиз. Бу эса ҳуқуқ-тартибот соҳаси билан боғлиқ. Бу масаладаги ҳар қандай келишув икки томоннинг манфаатларини ҳисобга олиши зарур. Терроризм ҳар икки томон учун бирдек таҳдид.\nНавбаҳор Имамова, “Америка овози”: Президент Трамп ва Президент Мирзиёев тил топишди, дедингиз. Америка раҳбари қачон Марказий Осиёга сафар қилади? Шу кунгача бирор Президент минтақага бормаган. Ҳозиргидек дамларда одамлар Америка раҳбари қачон келар экан, деб ўйланади. Минтақа АҚШ учун муҳим деган гапни кўп эшитамиз.\nЛиза Куртис, Оқ уй: Тўғри, Трамп маъмурияти учун Марказий Осиё ниҳоятда муҳим минтақа. Январь ойида Президент Назарбоев келиб кетди, мана ҳозир Ўзбекистон президенти. Регион биз учун аҳамиятли ва у ерда кўплаб имкониятлар кўрамиз. Ривожланаётган, янги бозорлар очилаётган ҳудуд. Америка бизнеслари ва сармоясига талаб кучли. Марказий Осиё ўзгармоқда, айниқса, Ўзбекистон. Президент Мирзиёев бошчилигида ислоҳотлар олиб борилмоқда. Афғонистон келажаги ҳам бу минтақа билан боғлиқ. Марказий Осиё қанчалик олдинга силжиса, Афғонистон учун шунчалик яхши.\nНавбаҳор Имамова, “Америка овози”: Катта раҳмат суҳбат учун!\nЛиза Куртис, Оқ уй: Сизга раҳмат!\n(Вашингтондан, “Халқ сўзи” учун махсус)